
CAPITOLUL I 
CONSIDERAȚII GENERALE PRIVIND DREPTUL 
CONSTITUȚIONAL ȘI INSTITUȚII POLITICE 


1. INTRODUCERE ÎN SISTEMUL DREPTULUI 

Formarea dreptului, ca sistem de reguli care exprimă voinţa de stat şi a căror 
respectare este asigurată de puterea statului, în cele din urmă de forțele sale 
coercitive, constituie un proces de durată şi de mare complexitate, proces care 
prezintă particularităţi de la un popor la altul, de la un stat la altul”. 

Putem spune că regula de conduită generală şi impersonală, stabilită sau 
recunoscută de către stat, care exprimă voinţa de stat şi a cărei respectare obligatorie 
este garantată de forța de constrângere a statului poartă denumirea de normă 
juridică. 

Sistemul dreptului cuprinde totalitatea normelor juridice dintr-un stat, în cadrul 
căruia acestea, în raport de anumite criterii sunt grupate în instituţii de drept şi 
ramuri de drept. 


2. DISTINCŢIA DINTRE DREPTUL PUBLIC ȘI DREPTUL PRIVAT 


Distincția dintre dreptul public şi dreptul privat îşi are originea în dreptul 
roman, criteriul de delimitare fiind acela al intereselor ocrotite. Jurisconsultul roman 
Ulpian arăta că: „Dreptul public este cel care priveşte situația unei probleme 
romane, dreptul privat, cel care priveşte folosul câte unei singure persoane”. 


3. APARIȚIA ȘI EVOLUȚIA DISCIPLINEI DE DREPT CONSTI- 
TUŢIONAL 


Dreptul constituţional ocupă un loc important în cadrul sistemului de drept al 
unui stat deoarece obiectul principal al acestei discipline îl reprezintă constituţia, 
temei fundamental care stă la baza organizării unei societăţi. 

Conceptul de drept constituțional ca disciplină a apărut la sfârşitul secolului al 
X VIII-lea, odată cu apariţia primelor constituţii scrise în Europa. 


M. Luburici, Teoria Generală a Dreptului, Universitatea Creştină „Dimitrie Cantemir”, 
Bucureşti, 1996, p.27. 
* „Publicum ins quod ad statum rei Romanae spectat, privatum quod ad singulorum utilitatem 
pertinet”- Institutiile, din Corpus iuris civilis, De iustitia et de iure, IV. 


4. DREPTUL CONSTITUȚIONAL -— RAMURĂ A DREPTULUI 
PUBLIC SI FACTOR STRUCTURANI IN SISTEMUL DE DREPT 


Dreptul constituţional apare în cadrul sistemului de drept într-o dublă ipostază: 

a) ca ramură de drept, în sensul că dreptul constituțional cuprinde totalitatea 
normelor juridice care reglementează relaţiile sociale ce apar în exercitarea puterii 
publice; 

b) ca factor structurant al întregului sistem de drept, în sensul că dreptul 
constituțional guvernează şi influenţează reglementarea juridică din celelalte ramuri 
de drept. 


4.1. RAPORTURILE DE DREPT CONSTITUŢIONAL ȘI NORMELE DE 
DREPT CONSTITUŢIONAL 


Raporturile de drept constituţional sunt acele relaţii sociale, reglementate 
juridiceşte, care se formează în procesul exercitării puterii politice şi în exercitarea 
drepturilor şi libertăților fundamentale ale omului. 


4.2. SUBIECTELE RAPORTURILE DE DREPT CONSTITUȚIONAL 

Subiecte ale raporturilor juridice sunt numai oamenii, fie individuali, fie 
grupaţi în organizaţii. 

Spre deosebire de celelalte ramuri de drept, în dreptul constituţional, unul 
dintre subiectele raporturilor de drept constituţional este întotdeauna statul. 

Sunt subiecte ale raporturilor de drept constituţional: 

1. Poporul 


4 A se vedea în detaliu I. Deleanu, Instituţii şi proceduri constituţionale - în dreptul român şi 
în dreptul comparat, p.1 7-24. 


5. Cetăţenii 


4.3. IZVOARELE FORMALE ALE DREPTULUI CONSTITUȚIONAL 


Dreptul constituie un sistem de norme, care îmbracă o haină juridică, adică 
sunt cuprinse în anumite acte juridice, iau o anumită formă, denumită izvor de drept. 
Termenul de izvor de drept are două accepțiuni: 


Cele mai importante izvoare de drept constituțional sunt: 
1. Constituţia 


5. CONCEPTUL DE INSTITUȚIE POLITICĂ 


Termenul de instituţie provine din cuvântul latin institutio care înseamnă a 
întemeia, a aşeza cu temei. 


În general, constituţiile nu folosesc termenul de instituție politică ci de 
autoritate publică. 


CAPITOLUL II 
TEORIA CONSTITUȚIEI 


1. CONSTITUŢIA. NOȚIUNE ȘI CATEGORII DE CONSTITUȚII 


1.1. APARIȚIA CONSTITUȚIEI 

Apariţia Constituţiei a necesitat un proces îndelungat de timp”. Încă din cele 
mai vechi timpuri, fiecare colectivitate umană a avut anumite reguli, care, ulterior, 
după apariția statelor, unele dintre ele au devenit reguli fundamentale după care erau 
organizate şi se exercita puterea de stat. 


1.2. NOȚIUNEA DE CONSTITUŢIE 

Cuvântul constituție provine de la cuvântul latinesc constitutio care înseamnă 
„starea unui lucru”, „aşezare cu temei”. 

Noţiunea de constituţie îşi are originea în doctrinele contractului social, 
constituţia fiind o formă de pact social. 


1.3. CONSTITUŢIA CUTUMIARĂ ŞI CONSTITUŢIA SCRISĂ 
Constituţiile se împart în două categorii: constituţii cutumiare şi constituții 
scrise. 


A. Constituția cutumiară. 


În literatura de specialitate, se arată că, la rândul lor, constituțiile scrise se 
împart în constituţii rigide şi constituţii flexibile. 


5 În doctrina constituţională nu există un punct de vedere unitar cu privire la momentul 
apariției constituţiei. Unii autori susţin că aceasta a apărut prima dată în Anglia prin adoptarea 
Magnei Charta Libertatum, fiind o constituţie cutumiară, alți autori arată că momentul apariţiei 
constituţiei este cel când au apărut primele constituţii scrise. 


1.4. FORME DE CONSTITUȚII SCRISE 

În doctrina constituţională, constituţiile au fost clasificate, având drept criteriu 
modul lor de adoptare, în următoarele categorii: 

+ Constituţia acordată sau carta concedată; 

+ Statutul sau constituţia plebiscitară; 

+ Pactul sau constituţia pact; 

+ Constituţia convenție; 

+ Constituția parlamentară; 

+ Constituția referendară. 


2. ADOPTAREA SI MODIFICAREA CONSTITUȚIEI 


2.1. ADOPTAREA CONSTITUȚIEI 

O constituţie este adoptată, de regulă, în cazul în care se creează un stat nou 
sau în cazul schimbării regimului politic al unui stat, fapt ce impune o nouă 
reglementare a relaţiilor sociale care privesc exercitarea puterii politice. Schimbarea 
regimului politic a unui stat are loc, în general, în urma unei revoluţii, revolte, 
lovituri de stat etc. 


2.2. MODIFICAREA ȘI ABROGAREA CONSTITUŢIEI 

În situaţia în care în viaţa unui stat au loc schimbări importante economice, 
sociale, politice etc., frecvent se impune şi modificarea dispoziţiilor constituționale 
în sensul adaptării acestora la noile realități. 


3. SUPREMAȚIA CONSTITUȚIEI 


Constituţia reprezintă legea fundamentală a statului care cuprinde reguli şi 
principii generale după care se organizează statul şi sunt organizate şi funcţionează 
autoritățile statale, sunt stabilite drepturile şi libertăţile fundamentale, precum şi 
garanţiile acestora. 


4. CONTROLUL CONSTITUŢIONALITĂȚII LEGILOR 


4.1. NOŢIUNEA DE CONTROLUL AL CONSTITUŢIONALITĂŢII 
LEGILOR 

Prin noţiunea de control al constituționalității legilor se înţelege ansamblul 
metodelor prin care se realizează verificarea conformităţii legilor cu dispoziţiile 
constituţionale. 


CAPITOLUL III 
TEORIA STATULUI 


1. CONCEPTUL DE STAT 


Termenul de stat provine din cuvântul latin status care înseamnă starea, 
situaţia unui lucru, aşezare cu temei. 

Statul reprezintă o anumită comunitate de oameni, aparținând de regulă 
aceleiaşi naţiuni, care se organizează politic şi edifică o serie de instituţii proprii, a 
căror funcționalitate ritmică şi eficientă este asigurată prin respectul normelor de 
drept“. 

În ţara noastră, concepţia potrivit căreia statul este o persoană juridică este 
consacrată prin Decretul nr.31/1954 privitor la persoane fizice şi persoane juridice” 
care în art.25 stabileşte că „Statul este persoana juridică în raporturile în care 
participă nemijlocit, în nume propriu, ca subiect de drepturi si obligaţii. El participă 
în astfel de raporturi prin Ministerul Finanţelor, afară de cazurile în care legea 
stabileşte anume alte organe în acest scop”. 


2. ELEMENTELE CONSTITUTIVE ALE STATULUI 


Elementele constitutive ale statului, considerate astfel datorită importanţei lor 
şi fără de care statul nu ar putea să existe, sunt: populaţia, teritoriul şi puterea 
politică sau suveranitatea. 


2.1. POPULAȚIA 


Populaţia reprezintă totalitatea indivizilor care locuiesc pe teritoriul statului 
român. Dar pe acest teritoriu locuiesc nu numai cetăţeni români ci şi alte persoane, 
cetăţeni ai altor state, precum şi persoane fără cetăţenie. 

Crearea Uniunii Europene a determinat apariția cetăţeniei europene, un 
concept nou introdus prin Tratatul de la Maastricht. Astfel, art.17 (fost art.8) al 
tratatului stabileşte că este cetățean al Uniunii Europene orice persoană având 
naționalitatea unuia dintre statele membre, conform legilor în vigoare în statul 


ê V, Duculescu, C. Călinoiu, G. Duculescu, Crestomația de Drept Constituțional, Ed. Lumina 
Lex, Bucureşti, 1998, p.14. 
7 Publicat în Buletinul Oficial nr.8 din 30 ianuarie 1954. 


respectiv. Cetăţenia europeană vine în completarea cetăţeniei naționale, fără a se 
substitui acesteia. Pentru a beneficia de drepturile conferite de cetăţenia europeană, 
este obligatoriu ca o persoană să aibă cetăţenie. 


2.2. TERITORIUL 
Teritoriul este considerat al doilea element constitutiv al statului. 
2.2.1. Definiţia teritoriului 


Teritoriul statului reprezintă spaţiul geografic format din sol, subsol, ape 
(lacuri, râuri, canale etc.), coloana aeriană de deasupra solului şi apei teritoriale, 
marea teritorială, delimitat de frontiere şi asupra căruia statutul îşi exercită întreaga 
autoritate. 

Constituţia României în alin.2 al art.3 stabileşte că frontierele ţării sunt 
consfințite prin lege organică, cu respectarea principiilor şi a celorlalte norme 
general admise ale dreptului internaţional. 


2.2.2. Caracterele juridice ale teritoriului 


În literatura de specialitate, sunt consacrate două caractere juridice ale 
teritoriului, respectiv indivizibilitatea şi inalienabilitatea. 


2.2.3. Organizarea administrativă a teritoriului României 


Teritoriul statului român este organizat, potrivit art.3 alin.3 din Constituţie, sub 
aspect administrativ, în comune, oraşe şi judeţe. In condiţiile legii, unele oraşe sunt 
declarate municipii. 


2,3. PUTEREA POLITICĂ 


Teritoriul şi populaţia sunt elemente care condiționează existenţa statului. Dar, 
elementul esenţial, care, constituind mai mult decât o simplă condiţie externă, dă 
naştere statului este apariţia în sânul unei comunităţi umane aşezate pe un teritoriu 
determinat fie a unor guvernanţi având în frunte un monarh absolut sau un grup 
limitat de persoane (ex. Senatul în timpul republicii romane), fie a unui sistem de 
organe cărora, în toate aceste cazuri, li se atribuie capacitatea de a lua, pe calea unor 
manifestări de voinţă unilaterale şi în afara oricărei subordonări faţă de vreo 


autoritate superioară sau concurentă, măsuri obligatorii, susceptibile de a fi impuse 

respectului general cu ajutorul forţei de constrângere care a fost constituită în acest 

scop. 


3. FORMA DE STAT 


Prin forma de stat se înţelege organizarea puterii de stat pe un anumit teritoriu. 

Forma de stat este studiată, de regulă, sub trei aspecte: 

e structura de stat; 

e forma de guvernământ; 

e regimul politic. 

În literatura de specialitate recentă forma de stat este folosită pentru a analiza 
formele de stat sau categorii de state. 


3.1. STRUCTURA DE STAT 


Statele se clasifică în raport de structura lor în state unitare şi state compuse, 
iar în raport de forma de guvernământ în monarhii şi republici. 


3.1.1. Statul unitar 


Statul unitar este compus dintr-o singură formaţiune statală. 

Un stat unitar este atunci când asupra tuturor indivizilor care-i populează 
teritoriul îşi exercită autoritatea un singur sistem de organe înzestrate cu suveranitate 
internă şi externă”. 

Indiferent că prezintă o descentralizare mai largă sau mai restrânsă, statul nu-şi 
schimbă structura unitară dacă există o singură autoritate publică centrală care 
coordonează întreaga activitate a tuturor celorlalte organe locale şi căreia îi sunt 
subordonate. 

Statul unitar se caracterizează prin: 


3.1.2. Statul compus 


Statul compus este format din două sau mai multe formaţiuni statale situate pe 
acelaşi teritoriu, reunite într-un stat suprapus lor. 

Statele compuse se împart în : 

a) uniuni de state; 

b) confederaţii de state; 

c) federaţii. 


T: Drăganu, op.cit., vol.I, p.203. 
°’ T. Drăganu, op.cit.vol.I, p.223. 


A. Uniunea de state 

Uniunile de state se clasifică în: uniuni personale şi uniuni reale. 

B. Confederaţia de state 

Confederaţia de state este o asociaţie de state independente care prin asociere 
urmăresc realizarea unor scopuri comune în următoarele domenii: politic, economic, 
financiar sau de apărare. 

C. Federaţia 

Federaţia de state este compusă din două sau mai multe state. Statul suprapus 
acestora se numeşte stat federal, iar statele membre, state federate. 


3.2. FORMA DE GUVERNĂMÂNT 


Forma de guvernământ indică modul în care se exercită puterea suverană, 
competenţa organelor supreme ale puterii şi ne arată cine îndeplineşte funcția de şef 
al statului. 

Din punct de vedere al formei de guvernământ statele se clasifică în monarhii 
şi republici. 


3.2.1. Monarhia 

Monarhia este forma de guvernământ în care funcția supremă în stat este 
deţinută de un monarh. Monarhul este întâlnit sub diferite denumiri: rege, împărat, 
principe, sultan, ţar etc. şi nu poate fi schimbat, tronul transmiţându-se pe cale 
ereditară. 

Monarhiile, la rândul lor, se impart în: 


3.2.2. Republica 

Republica este forma de guvernământ în care şeful de stat este ales pentru un 
timp limitat. De regulă, mandatul şefului de stat este de 4, 5 sau 7 ani'. 

Republicile se împart în : 


' În Rusia, a fost modificată dispoziţia constituţională privind durata mandatului 
prezidenţial, în sensul că acesta s-a prelungit de la patru la şase ani. Această modificare a fost votată 
de Camera Inferioară (Duma) a Parlamentului (Adunarea Federaală a Rusiei) la data de 14.11.2008 
şi de Camera Superioară (Consiliul Federal al Rusiei) la data de 12.12.2008 şi va intra în vigoare 
începând cu următoarele alegeri prezidențiale prevăzute în anul 2012. 


3.3. REGIMUL POLITIC 

Prin regimul politic al unui stat înţelegem metodele şi principiile de înfăptuire 
a puterii politice. 

Regimurile politice se clasifică în: 

e regim politic parlamentar; 

e regim politic prezidenţial; 

e regim politic semiprezidenţial. 


3.3.1. Regimul politic parlamentar 
Regimul politic parlamentar „are la bază ideea colaborării puterilor”!!. 
Caracteristicile regimului parlamentar sunt: 


3.3.2. Regimul politic prezidenţial 

Regimul politic prezidenţial este regimul care are la bază o separare strictă a 
puterilor statului. 

Se caracterizează prin: 


3.3.3. Regimul politic semiprezidenţial 

Regimul politic semiprezidenţial este un regim rezultat din combinaţia 
caracteristicilor a cel puţin două regimuri, cel parlamentar şi cel prezidenţial, motiv 
pentru care mai este numit în literatura de specialitate şi regim mixt. 

Regimul politic semiprezidenţial prezintă următoarele caracteristici: 


4. PRINCIPIUL SEPARAȚIEI PUTERILOR ÎN STAT 


Statul îndeplineşte trei funcții: funcţia legislativă, adică de adoptare a legilor; 
funcția executivă care priveşte punerea în executare a legilor şi funcția 
judecătorească care priveşte soluţionarea litigilor. 

Separaţia puterilor statului reprezintă repartizarea celor trei funcţii ale statului 
unor organe distincte şi independente unul faţă de altul. Originea acestui principiu 
se găseşte în Anglia şi Franţa. 


1! I, Deleanu, op.cit., vol.I, p.169. 


CAPITOLUL IV 
CETĂŢENIA ROMÂNĂ 


1. NOȚIUNEA DE CETĂŢENIE 


Există mai multe opinii cu privire la conceptul de cetăţenie, astfel, se consideră 
că cetăţenia este o legătură permanentă între individ şi stat sau o calitate a persoanei 
ori o legătură politică şi juridică dintre stat şi cetăţean. 


2. PRINCIPIILE GENERALE ALE CETĂȚENIEI ROMÂNE 


Principiile generale care guvernează instituţia cetățeniei române izvorăsc în 
principal din Constituţie şi din Legea nr.21/1991 a cetăţeniei române, republicată'?. 
Principiile cetăţeniei române sunt următoarele: 


3. MODURILE DE DOBÎNDIRE ŞI MODURILE DE PIERDERE A 
CETĂȚENIEI ROMÂNE 


Potrivit art.5 alin.l din Constituţia României „cetăţenia română se dobândeşte, 
se păstrează sau se pierde în condiţiile prevăzute de legea organică”. 

În conformitate cu dispoziţia constituţională arătată, cetăţenia română a fost 
reglementată, pe larg, prin Legea nr.21/1991. 


3.1. DOBÂNDIREA CETĂȚENIEI ROMÂNE 

Modurile de dobândire a cetăţeniei române, potrivit art.4 din Legea 
nr.211/1991, republicată, sunt: 

a) prin naştere; 

b) prin adopţie; 

c) prin acordare la cerere. 


3.1.1. Dobândirea cetăţeniei române prin naştere 
Copiii născuți pe teritoriul României din părinți cetăţeni români 


1? Legea nr.21/1991 a cetăţeniei române, republicată în Monitorul Oficial al României, Partea 
I, nr.98/06.03.2000. 


3.1.2. Dobândirea cetăţeniei române prin adopție 
Cetăţenia română, potrivit art.6 din lege, se dobândeşte de către copilul 
cetăţean străin sau fără cetăţenie prin adopţie, dacă .......cmcee nenea 


3.1.3. Dobândirea cetăţeniei române prin acordare la cerere 
Cetăţenia română se poate acorda, la cerere, persoanei fără cetăţenie sau 
a, . g SA . S Eaa D 1 
cetățeanului străin, dacă îndeplineşte următoarele condiții prevăzute de lege”: 


3.1.4. Procedura acordării cetățeniei române 

Aprobarea cererilor de acordare ori de redobândire a cetățeniei române se face 
prin ordin al ministrului justiției, care apreciază în acest sens, asupra propunerilor 
Comisiei pentru cetățenie. 

Cererea de acordare sau, dupa caz, de redobândire a cetățeniei române se 
formulează în limba română, se adresează Comisiei pentru cetățenie şi se depune 
personal sau, în cazuri temeinic justificate, prin mandatar cu procură specială şi 
autentică la sediul Ministerului Justiției şi Libertăţilor Cetăţeneşti, Direcția cetățenie 
şi va fi însoțită de acte care dovedesc îndeplinirea condițiilor prevăzute de lege. 

Persoanele care au pierdut cetățenia şi foştii cetățeni români cu domiciliul sau 
reşedinţa în străinătate, pot depune cererile însoțite de acte care dovedesc 
îndeplinirea condițiilor prevăzute de lege la misiunile diplomatice ori oficiile 
consulare competente ale României, care le vor înainta de îndată Comisiei pentru 
cetățenie din cadrul Ministerului Justiției şi Libertăţilor Cetăţeneşti, Direcția 
cetățenie. 

Comisia, entitate fără personalitate juridică din cadrul Ministerului Justiției şi 
Libertăţilor Cetăţeneşti, verifică îndeplinirea condițiilor prevăzute de lege. Ea are 
activitate permanentă şi este formata dintr-un preşedinte!” şi 15!” membri, personal 
de specialitate juridică asimilat magistraţilor din cadrul Ministerului Justiţiei şi 
Libertăţilor Cetăţeneşti, numiţi prin ordin al ministrului justiţiei şi libertăților 
cetăţeneşti. 

Lucrările Comisiei nu sunt publice, acestea se desfaşoară în prezenţa a cel 
puţin 3 membri şi sunt prezidate de preşedinte, iar în lipsa acestuia, de către un 
membru desemnat de acesta. 

Îndeplinirea sau, dupa caz, neîndeplinirea condiţiilor prevăzute de lege pentru 
acordarea ori redobândirea cetăţeniei române se constată printr-un raport motivat, 
care se adopta de Comisie cu votul majorităţii celor prezenţi. În caz de paritate, 
votul preşedintelui Comisiei sau al înlocuitorului acestuia este decisiv. 


15 Art.8 alin.1 din Legea nr.21/1991, republicată. 

14 Comisia are un secretariat tehnic constituit în cadrul direcţiei de specialitate a Ministerului 
Justiţiei şi Libertăţilor Cetăţeneşti. Directorul direcţiei de specialitate din Ministerul Justiţiei şi 
Libertăţilor Cetăţeneşti este şi preşedintele Comisiei. 

'5 Numărul membrilor Comisiei pentru cetăţenie a fost majorat potrivit Legii nr.354/2009, de 
la 6 membri la 15 membri. 


În vederea soluționării cererii, comisia poate dispune: 

a) completarea dosarului, în cazul în care constată lipsa unor documente 
necesare soluționării cererii, sub sancţiunea respingerii acesteia ca nesusţinută dacă 
în termen de 6 luni nu sunt transmise actele necesare; 

b) solicitarea de relaţii de la orice autorități cu privire la îndeplinirea 
condiţiilor prevăzute la art.8 alin.1 lit. b)' şi e)" din lege; 

c) audierea oricărei persoane care ar putea da informaţii utile în vederea 
soluționării cererii; 

d) programarea la interviu a solicitantului, într-un termen ce nu va depăşi 6 
luni. 

În cazul în care nu sunt îndeplinite condiţiile cerute de lege pentru acordarea 
sau redobândirea cetăţeniei române, precum şi în cazul nepromovării interviului ori 
neprezentarea, în mod nejustificat, la susținerea acestuia, Comisia, printr-un raport 
motivat, propune ministrului justiției şi libertăţilor cetăţeneşti respingerea cererii. O 
nouă cerere de acordare sau de redobândire a cetăţeniei române poate fi depusă după 
6 luni de la respingerea cererii anterioare (art.16 din lege). 

Dacă solicitantul este declarat admis la interviu, comisia va întocmi un raport 
în care va menţiona întrunirea condiţiilor prevăzute de lege pentru acordarea sau 
redobândirea cetăţeniei române şi îl va înainta, însoțit de cererea solicitantului, 
ministrului justiţiei şi libertăţilor cetăţeneşti. 

Potrivit art.18 din lege'’, ministrul justiției şi libertăților cetăţeneşti, constatând 
îndeplinite condițiile prevazute de lege, emite de îndată ordinul de acordare sau de 
redobândire a cetățeniei române, dupa caz. Ordinul de acordare sau de redobândire a 
cetățeniei române se comunică solicitantului de îndată după emitere, prin scrisoare 
recomandată cu confirmare de primire. În cazul în care constată neîndeplinirea 
condițiilor prevăzute de lege, ministrul justiției şi libertăților cetăţeneşti respinge, 
prin ordin, cererea de acordare sau de redobândire a cetățeniei. 

Ordinul ministrului justiției şi libertăților cetăţeneşti de respingere a cererii de 
acordare sau de redobândire a cetățeniei se comunică de îndată solicitantului, prin 
scrisoare recomandată cu confirmare de primire. Ordinul poate fi atacat, în termen 
de 15 zile de la data comunicarii, la Curtea de Apel București, Secția de contencios 
administrativ. Hotărârea curții de apel este definitivă şi este supusă recursului la 
secția de contencios administrativ a Înaltei Curți de Casaţie şi Justiţie. 

Cetăţenia română se acordă sau se redobândeşte la data depunerii jurământului 
de credinţă față de România. Jurământul se depune, în termen de 3 luni de la data 
comunicării ordinului, în şedinţă solemnă în faţa ministrului justiţiei şi libertăţilor 


'9 Art.8 alin.1 lit. b) din lege are următorul conţinut: „dovedeşte, prin comportament, acţiuni 
si atitudine, loialitate faţă de statul român, nu întreprinde sau sprijină acţiuni împotriva ordinii de 
drept sau a securităţii naționale si declară că nici în trecut nu a întreprins asemenea acţiuni”. 

'7 Art.8 alin.1 lit. e) din lege are următorul conţinut: „este cunoscut cu o bună comportare şi 
nu a fost condamnat în ţară sau în străinătate pentru o infracţiune care îl face nedemn de a fi 
cetăţean român”. 

'5 Art.18 din Legea nr.21/1991, republicată, a fost modificat prin Legea nr.354/2009. 


cetăţeneşti sau a secretarului de stat delegat anume în acest scop, şi are urmatorul 
continut: "Jur să fiu devotat patriei şi poporului român, să apăr drepturile si 
interesele naţionale, să respect Constituţia şi legile României". 

Persoana care a obținut cetăţenia româna în condiţiile prevăzute la art. 10” si 
10'/, cu menţinerea domiciliului în străinătate, va depune jurământul de credinţă în 
faţa şefului misiunii diplomatice sau al oficiului consular al României din ţara în 
care domiciliază, în termenul prevăzut mai sus. 

După depunerea jurământului, Comisia ori şeful misiunii diplomatice sau al 
oficiului consular va elibera persoanei căreia i s-a acordat cetăţenia româna 
certificatul de cetăţenie, semnat de ministrul justiţiei şi libertăţilor cetăţeneşti. În 
situaţia în care copiii minori dobândesc cetăţenia română împreuna cu părinţii sau 
cu unul din ei, aceştia vor fi înscrişi în certificatul de cetăţenie al părinţilor şi nu 
depun jurământul, cu excepţia cazului în care devin majori în timpul procedurii de 
soluţionare a cererii. În această situaţie ei vor depune jurământul şi li se vor elibera 
separat certificat de cetăţenie. 

Nedepunerea jurământului de credință faţă de România în termenul menţionat 
din motive imputabile persoanei care a obținut cetăţenia română, atrage încetarea 
efectelor ordinului de acordare sau de redobândire a cetăţeniei române faţă de 
persoana în cauză. 

În vederea înregistrării cererilor de redobândire sau acordare a cetăţeniei 
române, legea prevede că se vor înfiinţa birouri teritoriale în subordinea Direcţiei 
cetăţenie din cadrul Ministerului Justiţiei şi Libertăţilor Cetăţeneşti. 


3.2. PIERDEREA CETĂȚENIEI ROMÂNE 
Modurile de pierdere a cetăţeniei române, potrivit art.23 din lege, sunt: 
a) prin retragerea cetăţeniei române; 


b) prin aprobarea renunţării la cetăţenia română; 
c) în alte cazuri prevăzute de lege. 


3.2.1. Retragerea cetăţeniei române 


Conform art.24 din lege, cetăţenia română se poate retrage persoanei care: 


3.2.2. Aprobarea renunţării la cetăţenia română 


9 Este vorba de persoanele care au pierdut cetăţenia română din diferite motive. 
20 Se referă la persoanele care au pierdut cetăţenia înainte de 22 decembrie 1989 din motive 
neimputabile lor sau această cetăţenie le-a fost ridicată fără voia lor. 


Pentru motive temeinice, potrivit art.26 din lege, se poate aproba renunţarea la 
cetăţenia română persoanei care a împlinit vârsta de 18 ani şi care: 


3.2.3. Pierderea cetăţeniei române în alte cazuri prevăzute de lege 


Cetăţenia română mai poate fi pierdută şi în următoarele cazuri prevăzute de 
lege: 


3.2.4. Procedura retragerii cetăţeniei române şi aprobării renunţării la 
cetățenia română 


În cazul retragerii cetăţeniei române, Comisia poate fi sesizată, în scris, de 
orice autoritate sau persoană care are cunoştinţa de existența unui motiv pentru 
retragerea cetăţeniei române cu obligaţia să prezinte dovezile de care dispune. 

După primirea cererii, Presedintele Comisiei pentru cetăţenie stabileşte, prin 
rezoluţie, termenul la care se va dezbate sesizarea de retragere, dispunând totodata: 

a) solicitarea punctului de vedere al autorităţilor competente cu privire la 
îndeplinirea condițiilor legale privind retragerea cetăţeniei; 

b) invitarea persoanei care a formulat sesizarea, precum şi a oricărei persoane 
care ar putea da informaţii utile soluționării cererii; 

c) citarea persoanei în cauză la domiciliul cunoscut sau, dacă acesta nu se 
cunoaşte, prin publicarea citaţiei în Monitorul Oficial al României, Partea a III-a. 
Citarea persoanei are loc cu cel puţin 6 luni înainte de termenul fixat pentru 
dezbaterea sesizării. 

La termenul stabilit pentru dezbaterea sesizării, Comisia verifică îndeplinirea 
condiţiilor necesare retragerii cetăţeniei române, audiază persoanele citate, precum 
şi persoana în cauză. Lipsa persoanei legal citate nu impiedica desfăşurarea 
procedurilor de retragere a cetăţeniei române. 

In cazul în care constată îndeplinirea sau, dupa caz, neîndeplinirea condiţiilor 
legale de retragere a cetăţeniei române, Comisia va propune ministrului justiției şi 
libertăţilor cetăţeneşti, printr-un raport motivat, aprobarea retragerii cetăţeniei 
române sau, dupa caz, respingerea sesizării. 

Ministrul justiţiei şi libertăţilor cetăţeneşti, constatând îndeplinite condiţiile 
prevazute de lege, emite ordinul de retragere a cetăţeniei romane, respectiv de 
respingere a sesizarii de retragere a cetățeniei, în cazul în care constată 
neîndeplinirea condițiilor prevazute de lege . 

Ordinul ministrului justiției şi libertăților cetăţeneşti de admitere sau de 
respingere a sesizării de retragere a cetăţeniei se comunica persoanei în cauză, 


precum şi persoanei care a făcut sesizarea, prin scrisoare recomandată cu confirmare 
de primire. 

Ordinul poate fi atacat, în termen de 15 zile de la data comunicării, la secţia de 
contencios administrativ a curţii de apel de la domiciliul sau, dupa caz, reşedinţa 
solicitantului. Dacă solicitantul nu are domiciliul sau reşedinţa în România, ordinul 
poate fi atacat, în acelaşi termen, la secţia de contencios administrativ a Curţii de 
Apel Bucureşti. Hotărârea curţii de apel este definitivă şi irevocabilă. 

Data pierderii cetăţeniei române prin retragere este data publicării în Monitorul 
Oficial al României, Partea I, a ordinului ministrului justiţiei şi libertăţilor 
cetăţeneşti de aprobare a retragerii. 

În ceea ce priveşte renunţarea la cetăţenia română, cererea se face personal sau 
prin mandatar şi se depune la Comisia pentru cetăţenie din cadrul Ministerului 
Justiţiei şi Libertăţilor Cetăţeneşti. 

Ministrul justiției şi libertăților cetăţeneşti dispune prin ordin, după 
parcurgerea aceleiaşi proceduri arătate la punctul 3.1.4., aprobarea sau, după caz, 
respingerea cererii de renunțare la cetăţenia română, apreciind asupra raportului 
Comisiei pentru cetăţenie. 

Pierderea cetăţeniei române prin renunțare are loc la data eliberării adeverinţei 
de renunțare la cetăţenia română. 


4. DOVADA CETĂȚENIEI ROMÂNE 


Dovada cetăţeniei române se face, potrivit art.21 din lege, cu cartea/buletinul 
de identitate, paşaportul sau cu certificatul de cetăţenie. 


5. CETĂŢENIA DE ONOARE 


Potrivit art.38 din lege, cetăţenia română cu titlu de «cetăţenie de onoare» se 
poate acorda unor străini pentru servicii deosebite aduse ţării şi naţiunii române, la 
propunerea Guvernului, fără nici o altă formalitate, de către Parlamentul României. 


CAPITOLUL V 
DREPTURILE, LIBERTĂŢILE ŞI ÎNDATORIRILE 
FUNDAMENTALE 


„Trebuie să ne fixăm în minte ce înseamnă 
independenţa şi ce înseamnă libertatea. Libertatea 
este dreptul de a face tot ceea ce îngăduie legile; şi 
dacă un cetăţean ar putea să facă ceea ce ele interzic, 
el nu ar mai avea libertate pentru că şi ceilalţi ar 
putea să facă la fe”, 


1. NOȚIUNEA DE DREPTURI ȘI LIBERTĂŢI FUNDAMENTALE 


Definirea drepturilor şi libertăţilor omului a preocupat întotdeauna literatura 
juridică. Expresia drepturile omului exprimă drepturile fiinţei umane, drepturi 
inalienabile şi imprescriptibile. 


2. PRINCIPIILE CONSTITUȚIONALE APLICABILE _DREPTU- 
RILOR, LIBERTĂŢILOR ŞI ÎNDATORIRILOR FUNDAMENTALE 


Constituţia României consacră în Capitolul 1 „Dispoziţii comune” al Titlului 
II intitulat „Drepturile, libertăţile şi îndatoririle fundamentale”, anumite principii 
care sunt aplicate în egală măsură tuturor drepturilor, libertăţilor şi îndatoririlor 
fundamentale. Aceste principii sunt: 

1. Universalitatea, care semnifică ..............e. 

2. Neretroactivitatea legilor, principiu conform căruia... 

3. Egalitatea în drepturi a cetăţenilor ....................... 

4. Protecţia cetăţenilor români în străinătate şi obligaţiile lor, 

5. Protecţia cetăţenilor străini şi apatrizilor în România, ................. 

6. Cetăţenii români nu pot fi extrădaţi sau expulzați din România 

7. Prioritatea reglementărilor internaţionale ...............mueneneeeneeeeeee 

8. Accesul liber la justiţie ............................ 


?1 C, Montesquieu, op.cit., p.193. 


3. CLASIFICAREA _ DREPTURILOR _ ŞI A LIBERTĂŢILOR 
FUNDAMENTALE 

În literatura de specialitate s-au făcut mai multe clasificări ale drepturilor şi 
libertăților fundamentale ale omului bazate pe diferite criterii. 

Apreciem că cea mai potrivită clasificare este cea, care, pornind de la 
conținutul celor două Pacte”, împarte drepturile şi libertățile fundamentale ale 
omului în următoarele categorii”: 

- drepturi civile, adică acele drepturi şi libertăți care se referă la persoana 
fizică, cum sunt dreptul la viață şi la integritate fizică şi psihică, libertatea 
individuală, dreptul la apărare, secretul corespondenţei ş.a.; 

- drepturi politice sunt acele drepturi şi libertăţi care vizează participarea 
individului la viaţa politică, de exemplu, dreptul de vot, dreptul de a fi ales sau 
dreptul de a fi ales în Parlamentul European; 

- drepturi economice şi sociale, adică acele drepturi şi libertăţi care se referă la 
asigurarea condiţiilor de viaţă, sociale şi materiale, cum sunt dreptul la ocrotirea 
sănătăţii, dreptul la muncă şi la protecţia socială a muncii, dreptul la grevă, dreptul 
de proprietate privată, protecția copiilor şi a tinerilor, protecţia persoanelor cu 
handicap, ş.a.; 

- drepturi culturale sunt acele drepturi care vizează asigurarea condiţiilor 
pentru educaţie, cum sunt dreptul la învăţătură, accesul la cultură. 


4. DREPTURILE ȘI LIBERTĂŢILE FUNDAMENTALE 


În Constituţia României sunt consacrate următoarele drepturi şi libertăţi 
fundamentale: 

+ dreptul la viaţă şi la integritate fizică şi psihică, ............. 

+ libertatea individuală, ...............0.000000000000. 

+ dreptul la apărare, ..............eeeeeee. 

+ libera circulaţie, ..............meeeeaeeeee. 

+ dreptul la ocrotirea vieţii intime, familiale şi private ................ 

+ inviolabilitatea domiciliului ........................ 


” Pactul internaţional cu privire la drepturile civile şi politice a fost adoptat şi deschis spre 
semnare de Adunarea Generală a Organizaţiei Naţiunilor Unite la 16 decembrie 1966, prin 
Rezoluţia 2200 A (XXI). Pactul a intrat în vigoare la 23 martie 1976, potrivit art. 49, pentru toate 
dispoziţiile cu excepţia celor de la art. 41 care au intrat în vigoare la 28 martie. Pactul internaţional 
cu privire la drepturile economice, sociale şi culturale a fost adoptat şi deschis spre semnare de 
Adunarea Generală a Organizaţiei Naţiunilor Unite la 16 decembrie 1966 prin aceeaşi rezoluţie şi a 
intrat în vigoare la 3 ianuarie 1976, potrivit dispoziţiilor art. 27 din Pact. România a ratificat ambele 
Pacte prin Decretul nr. 212/31 octombrie 1974, publicat în „Buletinul Oficial al României“, Partea 
I, nr. 146 din 20 noiembrie 1974. 

3 C, Călinoiu, V. Duculescu, Drept constituţional şi instituţii politice, p.154. 


+ secretul corespondenței, ......................... 

+ libertatea conştiinţei .................... 

+ libertatea de exprimare ...................... 

+ dreptul la ocrotirea sănătăţii .................. 

+ dreptul de vot ..................... 

+ dreptul de a fi ales ................. 

+ dreptul de a fi ales în Parlamentul European .................. 
+ libertatea întrunirilor ................... 

+ dreptul de asociere .................. 

+ dreptul la muncă şi protecţia socială a muncii .................. 
+ interzicerea muncii forțate .................... 

+ dreptul la grevă ................... 

+ libertatea economică, ...............eeeeee. 

+ dreptul la moştenire, ................... 

+ dreptul la un nivel de trai decent ................... 

+ protecţia copiilor şi a tinerilor .................. 

+ protecţia persoanelor cu handicap .................... 

+ dreptul de petiţionare, ................... 

+ dreptul persoanei vătămate de o autoritate publică .................... 


5. RESTRÂNGEREA EXERCIȚIULUI DREPTURILOR ŞI LIBER- 
TĂȚILOR CETĂȚENEȘTI 


Potrivit art.53 alin.1 din Constituţia României, exercitarea unor drepturi sau al 
unor libertăți poate fi restrânsă numai prin lege şi numai în situaţii determinate. 
Restrângerea, se arată în continuare, poate fi dispusă numai dacă este necesară într-o 
societate democratică şi trebuie să fie proporțională cu situaţia care a determinat-o, 
să fie aplicată în mod nediscriminatoriu şi fără a aduce atingere existenţei dreptului 
sau a libertăţii. 


6. ÎNDATORIRILE FUNDAMENTALE ALE CETĂȚENILOR 


Îndatoririle fundamentale sunt consacrate de Constituţia României în Capitolul 
II al Titlul II, care întregeşte prevederile constituționale privind drepturile şi 
libertăţile fundamentale. 

Constituţia României prevede următoarele îndatoriri fundamentale: 

+ fidelitatea faţă de ţară ................... 

+ apărarea ţării ................ee.. 

+ contribuții financiare ....................... 

+ exercitarea drepturilor şi a libertăţilor, ................... 


CAPITOLUL VI 
AVOCATUL POPORULUI 


1. SCURT ISTORIC 


Instituţia „Ombudsman”-ului a apărut în Suedia acum mai bine de 180 de 
ani, ca instrument complementar pentru controlul Executivului de către Parlament. 
Această instituție, după mai bine de un secol, s-a extins, în mai mult de jumătate 
dintre ţările lumii, dar în niciuna dintre ţările comuniste”. 


2. ROLUL SI ATRIBUŢIILE AVOCATULUI POPORULUI 


2.1. ROLUL A VOCATULUI POPORULUI 

Instituția Avocatul Poporului este o autoritate publică autonomă şi 
independentă faţă de orice altă autoritate publică şi are drept scop apărarea 
drepturilor şi libertăților persoanelor fizice. 

Rolul fundamental al Avocatului Poporului constă în ................. 


2.2. NUMIREA A VOCATULUI POPORULUI 
Avocatul Poporului este numit de Camera Deputaţilor şi de Senat, în şedinţă 
comună. 


2.3. DURATA MANDATULUI A VOCATULUI POPORULUI 

Avocatul Poporului este numit pentru o durată de 5 ani, mandatul său putând fi 
reînnoit o singură dată. 

Mandatul se exercită de la data depunerii jurământului în faţa preşedinţilor 
celor două camere ale Parlamentului şi durează până la depunerea jurământului de 
către noul Avocat al Poporului. 

2.4. ATRIBUŢIILE AVOCATULUI POPORULUI 

Conform art.13 din lege, Avocatul Poporului are următoarele atribuţii: 


” Ombudsman, în limba suedeză, înseamnă delegat sau împuternicit. 

% De exemplu, în Finlanda în 1919, în Norvegia în 1952, în Danemarca în 1954, în R.F. 
Germania în 1957, în Marea Britanie în 1967, în Irlanda de Nord în 1969, în Franţa în 1973, în 
Italia în 1974, în Portugalia în 1975, în Austria în 1977, în Spania în 1981, în Polonia în 1987) - I. 
Deleanu, Instituţii şi proceduri constituţionale - în dreptul român şi în dreptul comparat, p. 546-547. 
De asemenea, prin Tratatul de la Maastricht a fost înfiinţată instituţia Mediatorului European. 
Acesta este ales de Parlamentul European la începutul fiecărei legislaturi, pentru un mandat de 5 
ani, şi are ca principală atribuţie să investigheze şi să sesizeze cazurilor de proastă administrare a 
activităţii instituţiilor sau organismelor comunitare, cum ar fi Comisia Europeană sau Parlamentul 
European, cu excepţia Curţii de Justiţie şi Tribunalul de Primă Instanță. 


a) coordonează activitatea instituției Avocatul Poporului; 

b) primeşte şi repartizează cererile făcute de persoanele lezate prin încălcarea 
drepturilor sau libertăţilor cetăţeneşti de către autoritățile publice şi decide asupra 
cererilor; 

c) urmăreşte rezolvarea legală a cererilor primite şi cere autorităţilor sau 
funcționarilor administraţiei publice în cauză încetarea încălcării drepturilor şi 
libertăţilor cetăţeneşti, repunerea în drepturi a petiţionarului şi repararea pagubelor; 

d) formulează puncte de vedere, la cererea Curţii Constituţionale; 

e) poate sesiza Curtea Constituţională cu privire la neconstituţionalitatea 
legilor, înainte de promulgare; 

f) poate sesiza direct Curtea Constituţională cu excepţia de neconstitu- 
ționalitate a legilor şi ordonanţelor; 

g) reprezintă instituția Avocatul Poporului în faţa Camerei Deputaţilor, a 
Senatului şi a celorlalte autorităţi publice, precum şi în relaţiile cu persoanele fizice 
sau juridice; 

h) angajează salariaţii instituţiei Avocatul Poporului şi exercită dreptul de 
autoritate disciplinară asupra acestora; 

i) exercită funcția de ordonator principal de credite; 

j) îndeplineşte alte atribuţii prevăzute de lege sau de Regulamentul de 
organizare şi funcționare a instituţiei Avocatul Poporului. 

În exercitarea atribuţiilor sale, Avocatul Poporului emite recomandări care nu 
pot fi supuse controlului parlamentar şi nici controlului judecătoresc. 


3. RĂSPUNDERE, IMUNITĂŢI, INCOMPATIBILITĂŢI 

Avocatul Poporului şi adjuncţii săi nu răspund juridic pentru opiniile 
exprimate sau pentru actele pe care le îndeplinesc, cu respectarea legii, în 
exercitarea atribuţiilor prevăzute de lege. 


devi 


Este evident că, în lumina noilor reglementări constituţionale, rolul Avocatului 
Poporului în domeniul controlului constituționalității legilor a crescut prin 
conferirea acestuia a dreptului de a sesiza Curtea Constituţională atât în cadrul 
controlului prealabil, respectiv înainte de promulgarea legilor, cât şi în cadrul 
controlului posterior, adică după intrarea în vigoare a acestora. 


CAPITOLUL VII 
SISTEMUL ELECTORAL 


„Recunoaşterea demnităţii inerente tuturor 
membrilor familiei umane şi a drepturilor lor egale 
şi inalienabile constituie fundamentul libertăţii, 
dreptăţii şi păcii în lume”. 


1. CONSIDERAŢII GENERALE 


Alegerea autorităților publice reprezintă o condiţie esenţială a democraţiei. 
Prin alegeri cetăţenii participă la guvernare şi prin votul lor pot influența viaţa 
politică. Totodată, alegerile libere conferă legitimitate organelor statului care 
exercită puterea politică. 


2. DREPTURILE ELECTORALE 


Una din modalităţile prin care poporul participă la actul de guvernare este 
alegerea organelor statului”/. Acest lucru se concretizează, aşa cum am arătat, prin 
dreptul de a alege şi dreptul de a fi ales, numite în literatura de specialitate şi 
drepturi electorale. 


3. DREPTUL DE VOT 


3.1. NOȚIUNE ȘI CONDIŢII DE EXERCITARE 


Dreptul de vot reprezintă dreptul recunoscut cetățenilor unui stat 


% Preambulul Declaraţiei Universale a Drepturilor Omului. 

*7 Alegerea organelor statului în România este reglementată prin Constituţie — art.36, 37, 62 
şi 81 — şi prin legi organice: Legea nr.35/2008 pentru alegerea Camerei Deputaţilor şi a Senatului şi 
pentru modificarea şi completarea Legii nr.67/2004 pentru alegerea autorităţilor administraţiei 
publice locale, publicată în Monitorul Oficial al României, Partea I, nr.196/13.03.2008; Legea 
nr.370/2004 privind alegerea Preşedintelui României, publicată în Monitorul Oficial al României, 
Partea I, nr.887/29 septembrie 2004, modificată şi completată prin O.U.G. nr.95/2009 publicată în 
Monitorul Oficial al României, Partea I, nr.608/03 septembrie 2009; Legea nr.67/2004 pentru 
alegerea autorităţilor administraţiei publice locale, republicată în Monitorul Oficial al României, 
Partea I, nr.333/17 mai 2007. 


Constituţia României consacră dreptul de vot în art. 36, care stabileşte că 
acesta poate fi exercitat de cetățeni de la vârsta de 18 ani, împliniți până în ziua 
alegerilor. 


3.2. SISTEME DE VOT 


De-a lungul timpului, gradul de participare al cetăţenilor la guvernare prin 
exercitarea dreptului de vot s-a extins, înlăturându-se limitele impuse de avere, de 
pregătire profesională sau intelectuală, de religie, de apartenenţă la o anumită clasă 
socială sau formațiune politică. 


3.3. ATRIBUTELE VOTULUI 


Atributele votului au fost consacrate în literatura de specialitate şi în practica 
electorală a statelor în urma îndelungatei experienţe după înlăturarea limitelor care 
permiteau accesul la vot numai unor anumite categorii de cetăţeni. 


În practica constituţională a statelor democratice se întâlnesc două tipuri de 
sisteme electorale: sistemul majoritar şi sistemul reprezentării proporţionale. De-a 
lungul timpului, în unele democraţii, a fost consacrat un al treilea sistem electoral şi 
anume cel mixt, care combină cele două sisteme electorale, majoritar cu cel al 
reprezentării proporționale. 


4.1. SISTEMUL ELECTORAL MAJORITAR 
Sistemul electoral majoritar este acel sistem în care sunt ...........mueaeeeeee 


4.2. SISTEMUL REPREZENTĂRII PROPORȚIONALE 

Sistemul reprezentării proporţionale este sistemul în care pot fi exprimate atât 
opţiunile politice cât şi alte opţiuni cum sunt cele culturale, de exemplu, opţiunile 
religioase sau etnice. Este un sistem folosit numai pentru alegerea organelor 
colegiale, la nivel naţional şi la nivel local şi exprimă opţiunile întregului electorat. 


4.3. SISTEMUL ELECTORAL MIXT 
Sistemul electoral mixt rezultă din combinarea celor două sisteme studiate, 
respectiv majoritar cu cel al reprezentării proporționale. 

Monitorul Oficial al României, Partea I, nr.321/14.05.2009. 

*** Legea nr.33/2007 privind organizarea şi desfăşurarea alegerilor pentru 
Parlamentul European, publicată în Monitorul Oficial al României, Partea I, 
nr.28/16.01.2007. 

*** Legea nr.067/2004 pentru alegerea autorităților administraţiei publice 
locale, republicată în Monitorul Oficial al României, Partea I, nr.333/15.05.2007. 

*** Legea nr.243/2002 pentru aprobarea O.U.G. nr.105/2001 privind frontiera 
de stat a României publicată în Monitorul Oficial al României, Partea I, 
nr.302/08.05.2002. 

*** Legea nr. 35/1997 privind organizarea şi funcţionarea instituţiei Avocatul 
Poporului, republicată în Monitorul Oficial al României, Partea I, nr. 844/15 
septembrie 2004. 

*** Legea nr.80/1997 pentru ratificarea Convenţiei europene de extrădare, 
încheiată la Paris la 13 decembrie 1957, şi a protocoalelor sale adiţionale, încheiate 
la Strasbourg la 15 octombrie 1975 şi la 17 martie 1978, publicată în Monitorul 
Oficial al României, Partea I, nr. 89 din 14 mai 1997, modificată prin Legea 
nr.74/2005. 

*** Legea nr.21/1991 a cetăţeniei române, republicată în Monitorul Oficial al 
României, Partea I, nr.98/06.03.2000. 

*** Pactul internațional cu privire la drepturile civile şi politice, ratificat de 
România prin Decretul nr. 212/31 octombrie 1974, publicat în „Buletinul Oficial al 
României“, Partea I, nr. 146 din 20 noiembrie 1974. 

*** Pactul internaţional cu privire la drepturile economice, sociale şi culturale, 
ratificat de România prin Decretul nr. 212/31 octombrie 1974, publicat în „Buletinul 
Oficial al României“, Partea I, nr. 146 din 20 noiembrie 1974. 

*** O.G. nr.27/2002 privind reglementarea activităţii de soluţionare a 
petiţiilor, publicată în Monitorul Oficial al României, Partea I, nr.84/01.02.2002, şi a 
fost aprobată prin Legea nr.233/2002, publicată în Monitorul Oficial al României, 
Partea I, nr.296/30.04.2002. 

*x* O.U.G. nr.105/2001 privind frontiera de stat a României, publicată în 
Monitorul Oficial al României, Partea I, nr.352/30.06.2001. 


TEME LUCRĂRI/PROIECTE/REFERATE 


1. Instituţii politice - concept, trăsături. 

2. Elementele constitutive ale statului : teritoriul, populaţia şi puterea politică 
suverană. 

3. Conceptul formei de guvernământ şi clasificarea formelor de guvernământ. 
4. Comparaţie între constituția cutumiară şi constituţia scrisă. 

5. Normele şi principiile constituţionale. 

6. Supremaţia constituției. 

7. Garanţiile constituţionale ale drepturilor şi libertăţilor fundamentale. 

8. Principiul separaţiei puterilor în stat. 

9. Principiul suveranităţii poporului. 

10. Dreptul de vot şi atributele votului. 

11. Scopul asocierii cetăţenilor în partide politice şi rolul acestora. 

12. Partidele politice în România după revoluţia din Decembrie 1989. 

13. Rolul sindicatelor şi grupurilor de presiune în desfăşurarea vieţii publice. 
14. Prezentaţi, la alegere, constituţia unui stat. 


